Tasekla timawit d tin yellan d tamesbaɣurt, tuɣ amkan s tehri deg unnar n usnulfu udyiz aqdim, imi timeti taqbaylit neɣ tamaziɣt s umata am nettat am tmetiyin nniḍen i d-yeddan ɣef ubrid n timawit , s wawal s wayen yesɛa d yinumak d tirekkizt i ɣef ires lebni n tɣerma n umaziɣ, ayen i d-yenna d wayen yessefra yeggra-aɣ-d, yemmal-aɣ-d kra seg wayen yedder ugdud amaziɣ, ɣas akken aṭas i ruḥen deg-s, tettuneḥsab am wakken d tasekla tamensayt, ixus wazal-is deg tmeti amzun akken telha kan i-unecraḥ d uqeṣṣar, di tizi n wass-a llan kra n yinagmayen i d-yettweṣṣin akken ad naẓ ugar ɣer timawit, akken ad negzu iferdisen-is d yiḥercan-is mebla ma nsenned ɣer tmuɣliwin n tira, am akken qqaren timawit maci d tira. Ihi timawit maci d wer tamusni, neɣ d tusna ur yellin ara deg tmeti, ihi ad neɛreḍ ad nawi awal ɣef kra n tewsatin-agi n timawit d wazal-nsent deg tmeti ama d tasrit am, tmucuha tiɣerfanin d tullisin, inzan d lemɛun, tiqsiḍinneɣ d tamedyazt am isefra, azuzen, aserqes,d usbuɣaratg 4-1.Tid n tesrit